Държавен вестник, бр. 98, 2013 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  98
Република Гърция, както и международното 
въздушно пространство, включено в двата 
района за полетна информация (София и 
Атина), ще се извършва чрез координация 
между Центъра за управление и докладване 
(CRC) – София, и Центъра за управление и 
докладване (CRC) – Хортиатис/Парнис.
(2) Използването на определените лети­
ща съгласно член 2, алинея 2 за кацане на 
дежурните изтребители и прехванатите въз­
духоплавателни средства ще се координира 
от отговорните Центрове за управление и 
докладване (CRC).
(3) В случай на аварийна ситуация въздухо­
плавателните средства съгласно алинея 2 на 
този член може да използват за аварийно ка­
цане всяко налично и подходящо национално 
летище на двете държави след съответната 
координация, извършена от отговорните 
Центрове за управление и докладване (CRC).
(4) Промените в аеронавигационната ин­
формация за определените летища съгласно 
алинеи 2 и 3 на този член ще бъдат обменяни 
без забавяне в съответствие със Стандартиза­
ционно споразумение на НАТО STANAG 7005 
(Обмен на данни за публикации на полетна 
информация).
Член 7
Търсене и спасяване и разследване на лета-
телни инциденти и катастрофи
(1) Страните са задължени да осигуряват 
търсене и спасяване в съответните райони за 
полетна информация (FIR) на техните държави, 
да оказват помощ при нужда на екипажите на 
дежурните изтребители на другата държава, да 
осигуряват защита на самолетите и извършват 
действия за намаляване на последствията. 
Необходимата информация и данни ще се 
обменят незабавно чрез отговорните Центрове 
за управление и докладване (CRC).
(2) Инциденти и катастрофи, които може 
да възникнат по време на конкретна ПГОАП, 
ще бъдат разследвани в съответствие със 
съответните международни споразумения и 
националните законодателства на държавите.
(3) Двете страни се задължават, че след 
разследването на възможни летателни инци­
денти и катастрофи, които може да възникнат 
по време на ПГОАП, ще бъдат взети мерки, 
включително обмен на наличната информация, 
за избягване на подобни събития в бъдеще.
Член 8 
Подготовка
(1) За постигане и поддържане на целта по 
член 3 от това споразумение изпълнителните 
органи на Страните ще провеждат необходи­
мата съвместна подготовка.
(2) Детайлите по съвместните учения, свър­
зани с изпълнението на това споразумение, 
ще бъдат включвани в Плана за дейността, 
посочен в член 4, алинея 4. 
(3) Всяка от Страните при необходимост 
може да инициира консултации и промени, 
свързани със съдържанието на Плана за 
дейността, посочен в член 4, алинея 4. Детай­
лите, свързани с консултациите и промените 
на съдържанието на Плана за дейността, се 
регламентират в Техническото споразумение 
по член 4, алинея 3.
Член 9
Разпоредби по финансирането и обслужването
(1) Като основно правило страните се 
задължават да поемат плащанията за своите 
разходи, в случай че няма договорени клаузи 
за съвместно финансиране.
(2) Финансовите въпроси се договарят по 
време на планиращия период за всяка дейност, 
включена в Плана за дейността по член 4, 
алинея 4. Всяка от страните си запазва правото 
да откаже финансирането на разходи, които 
не са предварително договорени.
(3) В случай на възникване на непредвидени 
разходи, които не могат да бъдат определени 
като пряка отговорност на определена страна, 
за всеки отделен случай ще бъде договаряна 
процедура за разпределение на разходите.
(4) По принцип обслужването, осигурявано 
на дежурните изтребители на едната държава 
на територията на другата държава, ще се 
извършва срещу заплащане или възстановя­
ване на направените разходи. Въпреки това 
детайлите по обслужването, включително 
безплатна поддръжка, може да бъдат опреде­
лени в Техническото споразумение по член 4, 
алинея 3, които ще бъдат в съответствие с 
националните законодателства на двете дър­
жави и Стандартизационно споразумение на 
НАТО STANAG 2034 (Стандартни процедури 
на НАТО за взаимна логистична помощ).
(5) Независимо от споразумението, споме­
нато в алинея 4 на този член, стойността на 
ракетите, боеприпасите и пиротехническите 
средства, използвани от дежурните изтреби­
тели, ще бъдат покрити от държавата, чийто 
Национален правителствен орган (NGA) е раз­
решил конкретното използване на въоръжение 
в своето национално въздушно пространство.
(6) Детайлите, свързани с финансовите 
разпоредби, се регламентират в Техническото 
споразумение по член 4, алинея 3.
Член 10
 Юрисдикция, правен статус, компенсация 
за щети
(1) С изключение на уговореното по раз­
личен начин в това Споразумение всички 
въпроси, свързани с неговото тълкуване и 
изпълнение, ще бъдат регулирани от Спора­
зумението между страните по Северноатлан­
тическия договор относно статута на техните 
въоръжени сили, подписано в Лондон, 1951 г. 
(NATO SOFA).